title: Decizia (UE) 2015/2443 a Consiliului din 11 decembrie 2015 privind poziția care urmează să fie adoptată de Uniunea Europeană în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în ceea ce privește titlul V din respectivul acord de asociere

text:
               23.12.2015

               RO

               Jurnalul Oficial al Uniunii Europene

               L 336/56

         DECIZIA (UE) 2015/2443 A CONSILIULUI
   din 11 decembrie 2015
   privind poziția care urmează să fie adoptată de Uniunea Europeană în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în ceea ce privește titlul V din respectivul acord de asociere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Articolul 464 alineatele (3) și (4) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (1) (denumit în continuare „acordul”) prevede aplicarea parțială și cu titlu provizoriu a acordului.

               (2)

               Articolul 3 din Decizia 2014/492/UE a Consiliului (2) stabilește dispozițiile acordului care urmează să fie aplicate cu titlu provizoriu.

               (3)

               Articolul 462 din acord prevede că aplicarea titlului V (Comerț și aspecte legate de comerț) din acord în legătură cu acele zone din Republica Moldova în care Guvernul Republicii Moldova nu exercită un control efectiv va începe de îndată ce Republica Moldova asigură punerea în aplicare și aplicarea deplină a titlului V pe întregul său teritoriu.

               (4)

               Articolul 462 din acord prevede în plus adoptarea de către Consiliul de asociere a unei decizii cu privire la data la care punerea în aplicare și aplicarea deplină a titlului V din acord este asigurată pe întreg teritoriul Republicii Moldova.

               (5)

               Republica Moldova a informat Comisia Europeană că poate asigura punerea în aplicare și aplicarea deplină a titlului V din acord pe întregul său teritoriu, cu începere de la 1 ianuarie 2016.

               (6)

               Este necesar să se monitorizeze și să se reexamineze periodic aplicarea titlului V din acord pe întreg teritoriul Republicii Moldova.

               (7)

               Propunerea urmărește să adopte o poziție a Uniunii în ceea ce privește punerea în aplicare a titlului V din acord pe întreg teritoriul Republicii Moldova,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată de Uniune în cadrul Consiliului de asociere instituit în temeiul articolului 434 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în ceea ce privește punerea în aplicare și respectarea aplicării depline și cu aplicarea titlului V (Comerț și aspecte legate de comerț) din acord pe întreg teritoriul Republicii Moldova se bazează pe proiectul de decizie al Consiliului de asociere anexat la prezenta decizie.
   (2)   Modificări tehnice minore aduse proiectului de decizie pot fi acceptate de reprezentanții Uniunii în cadrul Consiliului de asociere fără a fi necesară o altă decizie a Consiliului.
   Articolul 2
   În termen de opt luni de la intrarea în vigoare a prezentei decizii și ulterior o dată pe an, Comisia Europeană prezintă un raport Consiliului cu privire la aplicarea titlului V din acord pe întreg teritoriul Republicii Moldova. În cazul în care Republica Moldova nu mai asigură punerea în aplicare și respectarea aplicării depline a titlului V din acord în zonele din Republica Moldova în care nu exercită un control efectiv, reprezentanții Uniunii în cadrul Consiliului de asociere pot solicita Consiliului de asociere, în temeiul unei decizii ce urmează sa fie adoptată în conformitate cu articolul 218 alineatul (9) din tratat, să reconsidere aplicarea în continuare a titlului V din acord în zonele în cauză.
   Articolul 3
   Prezenta decizie intră în vigoare la data adoptării.

      Adoptată la Bruxelles, 11 decembrie 2015.

            Pentru Consiliu

            Președintele

         F. BAUSCH

      (1)  JO L 260, 30.8.2014, p. 4.

      (2)  Decizia 2014/492/UE a Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (JO L 260, 30.8.2014, p. 1).

      PROIECT
      DECIZIA NR. 1/2015 A CONSILIULUI DE ASOCIERE UE-REPUBLICA MOLDOVA
      din … 2015
      privind aplicarea titlului V din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte pe întreg teritoriul Republicii Moldova
      CONSILIUL DE ASOCIERE,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (1) în special articolul 462,
      întrucât:

                  (1)

                  În conformitate cu articolul 464 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (acordul), anumite părți ale acestuia se aplică cu titlu provizoriu de la 1 septembrie 2014.

                  (2)

                  Republica Moldova a informat Comisia Europeană că va putea asigura punerea în aplicare și respectarea aplicării depline a titlului V (Comerț și aspecte legate de comerț) din acord pe întregul său teritoriu, începând cu 1 ianuarie 2016.

                  (3)

                  Este oportună reexaminarea în mod periodic de către Consiliul de asociere a aplicării titlului V (Comerț și aspecte legate de comerț) din acord pe întreg teritoriul Republicii Moldova.

                  (4)

                  Este oportună monitorizarea de către Comitetul de asociere reunit în configurația comerț a aplicării titlului V (Comerț și aspecte legate de comerț) din acord pe întreg teritoriul Republicii Moldova și furnizarea de rapoarte periodice către Consiliul de asociere,

            ADOPTĂ PREZENTA DECIZIE:
      Articolul 1
      (1)   Titlul V (Comerț și aspecte legate de comerț) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte se aplică întregului teritoriu al Republicii Moldova începând de la 1 ianuarie 2016.
      (2)   Consiliul de asociere reexaminează aplicarea titlului V (Comerț și aspecte legate de comerț) din acord pe întreg teritoriul Republicii Moldova în termen de 10 luni de la adoptarea prezentei decizii și, ulterior, o dată pe an.
      (3)   Comitetul de asociere reunit în configurația comerț monitorizează aplicarea titlului V (Comerț și aspecte legate de comerț) din acord, astfel cum se menționează la alineatul (1). Comitetul raportează Consiliului de asociere o dată pe an și în funcție de circumstanțe.
      (4)   Titlul VII (Dispoziții instituționale, generale și finale) se aplică în măsura în care este aplicat în legătură cu titlul V (Comerț și aspecte legate de comerț) din acord.
      Articolul 2
      Prezenta decizie intră în vigoare la data adoptării.

         Adoptată la …, …

               Pentru Consiliul de asociere

               Președinte

         (1)  OJL 260, 30.8.2014, p. 4.


title: Decizia (PESC) 2015/1925 a Consiliului din 26 octombrie 2015 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova

text:
               27.10.2015

               RO

               Jurnalul Oficial al Uniunii Europene

               L 281/12

         DECIZIA (PESC) 2015/1925 A CONSILIULUI
   din 26 octombrie 2015
   de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 septembrie 2010, Consiliul a adoptat Decizia 2010/573/PESC (1).

               (2)

               Pe baza unei reexaminări a Deciziei 2010/573/PESC, aplicarea măsurilor restrictive împotriva conducerii regiunii Transnistria din Republica Moldova ar trebui prelungită până la 31 octombrie 2016. Consiliul va reexamina situația în ceea ce privește măsurile restrictive după șase luni.

               (3)

               Decizia 2010/573/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 4 alineatul (2) din Decizia 2010/573/PESC se înlocuiește cu următorul text:

      „(2)   Prezenta decizie se aplică până la 31 octombrie 2016. Aceasta se reexaminează permanent. Aceasta este reînnoită sau modificată, după caz, în situația în care Consiliul consideră că obiectivele sale nu au fost îndeplinite.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 26 octombrie 2015.

            Pentru Consiliu

            Președintele

         F. MOGHERINI

      (1)  Decizia 2010/573/PESC a Consiliului din 27 septembrie 2010 privind măsurile restrictive împotriva conducerii regiunii Transnistria din Republica Moldova (JO L 253, 28.9.2010, p. 54).


title: Decizia Comisiei din 9 decembrie 1981 privind constituirea Comitetului consultativ pentru egalitatea de șanse între femei și bărbați

text:
               05/Volumul 01

               RO

               Jurnalul Ofícial al Uniunii Europene

               234

         31982D0043

               L 020/35

               JURNALUL OFÍCIAL AL UNIUNII EUROPENE

      DECIZIA COMISIEI

   din 9 decembrie 1981
   privind constituirea Comitetului consultativ pentru egalitatea de șanse între femei și bărbați
   (82/43/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   întrucât aplicarea principiului egalității de tratament între femei și bărbați trebuie stimulată printr-o mai bună colaborare și printr-un schimb de păreri și de experiență între organismele care, în statele membre, au sarcina specială de a promova egalitatea șanselor, pe de o parte, și Comisie, pe de altă parte;
   întrucât punerea în aplicare efectivă și deplină a Directivei 75/117/CEE a Consiliului din 10 februarie 1975 privind apropierea legislațiilor statelor membre referitoare la aplicarea principiului egalității de remunerare între lucrătorii de sex masculin și cei de sex feminin (1), a Directivei 76/207/CEE din 9 februarie 1976 privind aplicarea principiului egalității de tratament între bărbați și femei în ceea ce privește accesul la încadrarea în muncă, la formarea și la promovarea profesională, precum și condițiile de muncă (2) și a Directivei 79/7/CEE din 19 decembrie 1978 privind aplicarea treptată a principiului egalității de tratament între bărbați și femei în domeniul securității sociale (3) va fi mult accelerată datorită participării instituțiilor naționale care dispun de o rețea de informații specifice;
   ținând seama de Directiva 72/161/CEE din 17 aprilie 1972 privind informarea socio-economică și calificarea profesională a lucrătorilor din agricultură (4);
   întrucât pregătirea și punerea în aplicare a acțiunilor Comunității referitoare la încadrarea în muncă a femeilor, la îmbunătățirea situației femeilor care desfășoară activități independente și a celor care lucrează în agricultură, precum și promovarea egalității de șanse presupun, de asemenea, o colaborare strânsă cu instituțiile specializate din statele membre;
   întrucât, în consecință, trebuie creat un cadru instituționalizat care să permită consultarea regulată a acestor instituții,
   DECIDE:
   Articolul 1
   Se instituie pe lângă Comisie Comitetul consultativ pentru egalitatea de șanse între bărbați și femei, denumit în continuare „Comitetul”.
   Articolul 2
   (1)   Comitetul are ca sarcină, pe de o parte, să participe alături de Comisie la elaborarea și punerea în aplicare a politicii sale în domeniul promovării încadrării în muncă a femeilor și a egalității de șanse și, pe de altă parte, să asigure un schimb permanent de experiență și de acțiuni în cadrul Comunității, în domeniile respective.
   (2)   Pentru realizarea obiectivelor prevăzute la primul alineat, Comitetul:

               —

               recurge la un schimb de informații cu Comisia asupra acțiunilor întreprinse la nivel comunitar și național și, dacă este cazul, asupra urmărilor pe care acestea le presupun;

               —

               emite avize sau adresează rapoarte Comisiei, îndeosebi în cadrul politicii egalității de șanse, fie la cererea Comisiei, fie din proprie inițiativă, stimulând în acest scop, între statele membre, schimburi referitoare la experiența dobândită în domeniile ținând de competența sa.

         (3)   Modalitățile de difuzare a avizelor și rapoartelor Comitetului sunt determinate în acord cu Comisia.
   Articolul 3
   (1)   Comitetul este alcătuit din douăzeci de membri.
   (2)   Comitetul este alcătuit din doi reprezentanți din fiecare stat membru ai comitetelor sau organismelor naționale create printr-un document oficial și însărcinate în mod special cu munca femeilor și egalitatea de șanse între bărbați și femei și care reprezintă domeniile implicate. În cazul în care într-un stat membru există mai multe comitete sau organisme care se ocupă cu aceste chestiuni, Comisia decide care este organismul care, prin obiectivele, structura, reprezentativitatea și gradul său de independență, este cel mai îndreptățit să fie reprezentat în cadrul Comitetului. Participarea țărilor care nu au asemenea comitete este asigurată de persoane reprezentând organismele considerate de Comisie ca având misiuni asemănătoare.
   (3)   Membrii Comitetului sunt numiți cu titlu personal de Comisie, în urma propunerilor făcute de organismele enunțate la alineatul (2), dintre membrii acestor organisme sau ai secretariatului lor.
   (4)   Reprezentanții partenerilor sociali la nivel comunitar pot participa la ședințele Comitetului în calitate de observatori. Modalitățile de participare sunt stabilite de organizațiile lor și Comisie.
   Articolul 4
   Pentru numirea unui membru supleant în locul unui membru titular al Comitetului se procedează conform prevederilor articolului 3. Fără a aduce atingere articolului 7, supleantul nu asistă la ședințele Comitetului și nu participă la lucrările sale decât în cazul în care membrul pe care îl înlocuiește este împiedicat să participe.
   Articolul 5
   Mandatul de membru al Comitetului are o durată de trei ani. Acesta poate fi reînnoit.
   După expirarea perioadei de trei ani, membrii Comitetului rămân în funcție până la înlocuirea lor sau la reînnoirea mandatului.
   Mandatul unui membru încetează înainte de expirarea termenului de trei ani în caz de demisie, de încetare a apartenenței la organismul pe care îl reprezintă sau de deces. Mandatul unui membru poate, de asemenea, să ia sfârșit în cazul în care organismul pe care îl reprezintă cere înlocuirea lui.
   El este înlocuit pentru perioada din mandat rămasă, în conformitate cu procedura prevăzută la articolul 4.
   Funcțiile exercitate nu sunt remunerate; cheltuielile de călătorie și de ședere pentru ședințele Comitetului și ale grupurilor de lucru create în conformitate cu articolul 8 sunt suportate de către Comisie prin aplicarea regulilor administrative în vigoare.
   Articolul 6
   Comitetul este prezidat de un președinte ales dintre membrii săi pe durata unui an. Alegerea se face cu o majoritate de două treimi din numărul membrilor prezenți; cu toate acestea, este obligatorie întrunirea unui minimum de zece voturi favorabile.
   Doi vicepreședinți sunt aleși cu aceeași majoritate și în aceleași condiții. Aceștia au ca sarcină să țină locul președintelui în cazul în care acesta nu își poate exercita funcția. Președinții și vicepreședinții trebuie să provină din state membre diferite.
   Organizarea activității Comitetului este efectuată de către Comisie în strânsă legătură cu președintele, iar secretariatul este asigurat de către biroul Comisiei care se ocupă de problemele privind angajarea și egalitatea femeilor.
   Articolul 7
   Președintele poate invita să participe la lucrările Comitetului, în calitate de expert, orice persoană având o competență deosebită într-un subiect înscris pe ordinea de zi.
   Experții participă la lucrări doar în problema care motivează prezența lor la acea ședință.
   Articolul 8
   (1)   Comitetul poate constitui grupuri de lucru.
   (2)   Pentru elaborarea avizelor sale, Comitetul poate cere prezentarea unor rapoarte de către un raportor sau un expert extern, conform modalităților care vor fi stabilite.
   Articolul 9
   Măsurile luate în conformitate cu articolele 7 și 8, cu consecințe financiare pentru bugetul Comunităților Europene, sunt supuse în prealabil acordului Comisiei și trebuie aplicate conform reglementărilor administrative în vigoare.
   Articolul 10
   (1)   Comitetul se reunește la sediul Comisiei, la convocarea acesteia. Comitetul se reunește de cel puțin trei ori pe an.
   (2)   Reprezentanții Comisiei participă de drept la ședințele Comitetului și ale grupurilor de lucru.
   Articolul 11
   În cazul deliberărilor urmate de vot, avizele se adoptă cu o majoritate de două treimi din numărul membrilor prezenți. Cu toate acestea, este obligatorie întrunirea unui minimum de zece voturi favorabile. Poziția eventualei minorități trebuie menționată în procesul-verbal care se anexează avizului.
   Articolul 12
   Fără a aduce atingere dispozițiilor articolului 214 din tratat, membrii Comitetului trebuie să respecte confidențialitatea informațiilor la care au avut acces în timpul lucrărilor Comitetului sau ale grupurilor de lucru, atunci când Comisia le informează pe acestea din urmă că un aviz sau o problemă se referă la un subiect cu caracter confidențial.
   În acest caz, la ședințe asistă numai membrii Comitetului și reprezentanții Comisiei.
   Articolul 13
   Prezenta decizie intră în vigoare la 1 ianuarie 1982.

      Adoptată la Bruxelles, 9 decembrie 1981.

            Pentru Comisie

            Președintele

         G. THORN

      (1)  JO L 45, 19.2.1975, p. 19.

      (2)  JO L 39, 14.2.1976, p. 40.

      (3)  JO L 6, 10.1.1979, p. 24.

      (4)  JO L 96, 23.4.1972, p. 15.


title: 2013/140/UE: Decizia Consiliului din 18 martie 2013 de numire a unui supleant austriac în cadrul Comitetului Regiunilor

text:
               20.3.2013

               RO

               Jurnalul Oficial al Uniunii Europene

               L 77/23

         DECIZIA CONSILIULUI
   din 18 martie 2013
   de numire a unui supleant austriac în cadrul Comitetului Regiunilor
   (2013/140/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 22 decembrie 2009 și 18 ianuarie 2010, Consiliul a adoptat Decizia 2009/1014/UE (1) și Decizia 2010/29/UE (2) de numire a membrilor și supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Elisabeth GROSSMANN,

         ADOPTĂ PREZENTA DECIZIE:
   Articolul 1
   Se numește în cadrul Comitetului Regiunilor pentru durata rămasă a mandatului, respectiv până la 25 ianuarie 2015, în calitate de supleant:

               —

               Domnul Michael SCHICKHOFER, Landesrat.

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 martie 2013.

            Pentru Consiliu

            Președintele

         S. COVENEY

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Comisiei din 29 aprilie 2004 de modificare a Deciziei 1999/819/Euratom a Comisiei din 16 noiembrie 1999 privind aderarea Comunității Europene a Energiei Atomice (Euratom) la Convenția din 1994 privind siguranța nucleară în ceea ce privește declarația anexată la aceasta

text:
               15/Volumul 12

               RO

               Jurnalul Ofícial al Uniunii Europene

               38

         32004D0491

               L 172/7

               JURNALUL OFÍCIAL AL UNIUNII EUROPENE

      DECIZIA COMISIEI

   din 29 aprilie 2004
   de modificare a Deciziei 1999/819/Euratom a Comisiei din 16 noiembrie 1999 privind aderarea Comunității Europene a Energiei Atomice (Euratom) la Convenția din 1994 privind siguranța nucleară în ceea ce privește declarația anexată la aceasta
   (2004/491/Euratom)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene a Energiei Atomice, în special articolul 101 alineatul (2),
   având în vedere Decizia Consiliului din 15 decembrie 2003 de modificare a Deciziei Consiliului din 7 decembrie 1998 de aprobare a aderării Comunității Europene a Energiei Atomice la Convenția privind siguranța nucleară în ceea ce privește declarația anexată la aceasta (1),
   având în vedere Tratatul de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polonia, a Republicii Slovenia și a Republicii Slovace, semnat la Atena la 16 aprilie 2003,
   întrucât:

               (1)

               Comunitatea Europeană a Energiei Atomice a aderat la Convenția privind siguranța nucleară prin Decizia 1999/819/Euratom a Comisiei din 16 noiembrie 1999 (2). Actele de aderare au fost depuse la 31 ianuarie 2000 la directorul general al Agenției Internaționale pentru Energia Atomică, inclusiv o declarație în conformitate cu articolul 30 alineatul (4) punctul (iii) din convenție.

               (2)

               Această declarație a Comunității, făcută în momentul aderării, s-a bazat pe o decizie a Consiliului anulată parțial de Curtea de Justiție (3), din cauză că al treilea paragraf din declarația pe care o conținea nu a indicat competența Comunității în domeniile reglementate de articolele 7, 14, 16 alineatele (1) și (3), articolele 17 și 19 din convenție. Declarația depusă trebuie, prin urmare, înlocuită cu o declarație modificată pe baza Deciziei Consiliului din 15 decembrie 2003, punând în aplicare hotărârea Curții.

               (3)

               Republica Cehă, Republica Estonia, Republica Cipru, Republica Letonia, Republica Lituania, Republica Ungară, Republica Malta, Republica Polonia, Republica Slovenia și Republica Slovacă vor deveni membre ale Comunității de la 1 mai 2004. Prin urmare, trebuie modificat, de asemenea, primul paragraf din declarație,

         ADOPTĂ PREZENTA DECIZIE:
   Articolul 1
   Declarația făcută de Comunitatea Europeană a Energiei Atomice în conformitate cu articolul 30 alineatul (4) punctul (iii) din Convenția privind siguranța nucleară, depusă la 31 ianuarie 2000 la directorul general al Agenției Internaționale pentru Energia Atomică, se înlocuiește cu următoarea declarație:

      „Declarația Comunității Europene a Energiei Atomice, în conformitate cu articolul 30 alineatul (4) punctul (iii) din Convenția privind siguranța nucleară
      Următoarele state sunt în prezent membre ale Comunității Europene a Energiei Atomice: Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Republica Ungară, Republica Malta, Marele Ducat al Luxemburgului, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord.
      Comunitatea declară că articolele 1-5, articolul 7 și articolele 14-35 din convenție i se aplică.
      Comunitatea posedă competențe comune cu statele membre menționate anterior în domeniile reglementate de articolul 7 și articolele 14-19 din convenție, în conformitate cu articolul 2 litera (b) și în articolele relevante din titlul II capitolul 3, intitulat «Protecția sanitară», din Tratatul de instituire a Comunității Europene a Energiei Atomice.”

   Articolul 2
   Declarația din articolul 1 se transmite directorului general al Agenției Internaționale pentru Energia Atomică, depozitarul convenției, în cel mai scurt timp de la intrarea în vigoare a prezentei decizii, printr-o scrisoare semnată de șeful Delegației Comisiei Europene la organizațiile internaționale din Viena, însoțită de versiunile în limbile engleză, franceză și spaniolă ale prezentei decizii.
   Articolul 3
   Prezenta decizie intră în vigoare la 1 mai 2004.

      Adoptată la Bruxelles, 29 aprilie 2004.

            Pentru Comisie

         Loyola DE PALACIO

            Vicepreședinte

      (1)  Nepublicată încă.

      (2)  JO L 318, 11.12.1999, p. 20.

      (3)  Hotărârea Curții de Justiție din 10 decembrie în cauza C-29/99, Comisia contra Consiliului, Culegere 2002, p. I-11221.


title: Decizia (UE) 2016/271 a Consiliului din 12 februarie 2016 privind încheierea, în numele Uniunii Europene, a Acordului între Uniunea Europeană și Saint Vincent și Grenadinele privind exonerarea de obligația de a deține viză de scurtă ședere

text:
               27.2.2016

               RO

               Jurnalul Oficial al Uniunii Europene

               L 52/9

         DECIZIA (UE) 2016/271 A CONSILIULUI
   din 12 februarie 2016
   privind încheierea, în numele Uniunii Europene, a Acordului între Uniunea Europeană și Saint Vincent și Grenadinele privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Saint Vincent și Grenadinele privind exonerarea de la obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/1034 a Consiliului (2), acordul a fost semnat și se aplică cu titlu provizoriu de la 28 mai 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul între Uniunea Europeană și Saint Vincent și Grenadinele privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 12 februarie 2016.

            Pentru Consiliu

            Președintele

         J.R.V.A. DIJSSELBLOEM

      (1)  Aprobarea din 15 decembrie 2015 (nepublicată încă în Jurnalul Oficial).

      (2)  Decizia (UE) 2015/1034 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Saint Vincent și Grenadinele privind exonerarea de obligația de a deține viză de scurtă ședere (JO L 173, 3.7.2015, p. 37).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (PESC) 2017/1934 a Consiliului din 23 octombrie 2017 de modificare a Deciziei 2010/638/PESC privind măsuri restrictive împotriva Republicii Guineea

text:
               24.10.2017

               RO

               Jurnalul Oficial al Uniunii Europene

               L 273/10

         DECIZIA (PESC) 2017/1934 A CONSILIULUI
   din 23 octombrie 2017
   de modificare a Deciziei 2010/638/PESC privind măsuri restrictive împotriva Republicii Guineea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 octombrie 2010, Consiliul a adoptat Decizia 2010/638/PESC (1) privind măsuri restrictive împotriva Republicii Guineea.

               (2)

               Pe baza unei revizuiri a Deciziei 2010/638/PESC, măsurile restrictive respective ar trebui să fie prelungite până la 27 octombrie 2018.

               (3)

               Prin urmare, Decizia 2010/638/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 8 alineatul (2) din Decizia 2010/638/PESC se înlocuiește cu următorul text:

      „(2)   Prezenta decizie se aplică până la 27 octombrie 2018. Aceasta se reexaminează permanent. Aceasta se reînnoiește sau se modifică, după caz, în situația în care Consiliul consideră că obiectivele sale nu au fost îndeplinite.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 23 octombrie 2017.

            Pentru Consiliu

            Președintele

         K. IVA

      (1)  Decizia 2010/638/PESC a Consiliului din 25 octombrie 2010 privind măsuri restrictive împotriva Republicii Guineea (JO L 280, 26.10.2010, p. 10).


title: Decizia Comisiei din 9 noiembrie 2004 prin care se declară începerea activității Consiliului consultativ regional pentru Marea Nordului în cadrul politicii comune în domeniul pescuitului

text:
Anunţ juridic important

|

32004D0774

Official Journal L 342 , 18/11/2004 P. 0028 - 0028

		20041109Decizia Comisieidin 9 noiembrie 2004prin care se declară începerea activității Consiliului consultativ regional pentru Marea Nordului în cadrul politicii comune în domeniul pescuitului(2004/774/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului [1], în special articolul 3 alineatul (3),având în vedere recomandarea transmisă de Regatul Unit la 10 septembrie 2004 în numele Belgiei, al Danemarcei, al Germaniei, al Spaniei, al Franței, al Țărilor de Jos, al Suediei și al Regatului Unit,întrucât:(1) Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în cadrul politicii comune în domeniul pescuitului [2] și Decizia 2004/585/CE stabilesc cadrul pentru instituirea și funcționarea consiliilor consultative regionale.(2) Articolul 2 din Decizia 2004/585/CE instituie un Consiliu consultativ regional pentru Marea Nordului (zonele ICES IV și IIIa).(3) În conformitate cu articolul 3 alineatul (1) din Decizia 2004/585/CE, reprezentanții sectorului pescuitului și ai altor grupuri de interes au înaintat Belgiei, Danemarcei, Germaniei, Spaniei, Franței, Țărilor de Jos, Suediei și Regatului Unit o cerere privind funcționarea consiliului consultativ regional menționat anterior.(4) În conformitate cu articolul 3 alineatul (2) din Decizia 2004/585/CE, statele membre vizate au determinat conformitatea cererii privind Consiliul consultativ regional pentru Marea Nordului cu dispozițiile deciziei menționate anterior. La 10 septembrie 2004, statele membre vizate au transmis Comisiei o recomandare privind respectivul consiliu consultativ regional.(5) Comisia a evaluat cererea părților interesate și recomandarea în lumina Deciziei 2004/585/CE și a scopurilor și principiilor politicii comune în domeniul pescuitului și consideră că acest Consiliu consultativ regional pentru Marea Nordului este pregătit pentru începerea activității,DECIDE:Articol unicConsiliul consultativ regional pentru Marea Nordului instituit prin Decizia 2004/585/CE își începe activitatea la 1 noiembrie 2004.Adoptată la Bruxelles, 9 noiembrie 2004.Pentru ComisieAntónio VitorinoMembru al Comisiei[1] JO L 256, 3.8.2004, p. 17.[2] JO L 358, 31.12.2002, p. 59.--------------------------------------------------


title: 2010/309/: Decizia Comisiei din 3 iunie 2010 de modificare a Deciziei 2008/721/CE în ceea ce privește indemnizațiile plătite membrilor comitetelor științifice și experților în domeniul siguranței consumatorului, al sănătății publice și al mediului

text:
               4.6.2010

               RO

               Jurnalul Oficial al Uniunii Europene

               L 138/24

         DECIZIA COMISIEI
   din 3 iunie 2010
   de modificare a Deciziei 2008/721/CE în ceea ce privește indemnizațiile plătite membrilor comitetelor științifice și experților în domeniul siguranței consumatorului, al sănătății publice și al mediului
   (2010/309/UE)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolele 168 și 169,
   întrucât:

               (1)

               Articolul 19 din Decizia 2008/721/CE a Comisiei din 5 septembrie 2008 de instituire a unei structuri consultative compuse din comitete științifice și experți în domeniul siguranței consumatorilor, al sănătății publice și al mediului și de abrogare a Deciziei 2004/210/CE (1) stipulează că membrii comitetelor științifice, consilierii științifici din cadrul corpului de consilieri privind evaluarea riscului (denumit în continuare „corpul de experți”) și experții externi au dreptul la plata unei indemnizații pentru participarea la reuniuni ale comitetelor, seminare tematice, grupuri de lucru și alte reuniuni și evenimente organizate de Comisie, precum și pentru îndeplinirea funcției de raportor în cazul unei probleme specifice.

               (2)

               Anexa III la Decizia 2008/721/CE stabilește cuantumul indemnizațiilor de plătit membrilor comitetelor științifice, consilierilor științifici din corpul de consilieri și experților externi.

               (3)

               În prezent, indemnizații pentru participare la reuniuni pot fi plătite numai experților care au fost fizic prezenți la reuniunile în cauză. Tehnologiile moderne permit schimburi de opinii între experți în cadrul unor reuniuni virtuale utilizând dispozitive audiovideo sau aplicații online. Utilizarea acestor instrumente va permite o mai largă participare a experților la activitatea comitetelor științifice și, în același timp, va reduce impactul asupra mediului și costurile, precum și timpul necesar pentru deplasări al experților.

               (4)

               În cazul participării la distanță prin mijloace electronice, cuantumul indemnizației trebuie corelat cu durata reuniunii (participare de scurtă durată, pe parcursul unei zile întregi sau numai dimineața ori numai după-amiaza).

               (5)

               Din aceste motive, este necesar să fie adaptate indemnizațiile de participare ale membrilor, consilierilor și experților. Articolul 19 și anexa III la Decizia 2008/721/CE ar trebui modificate în consecință,

         ADOPTĂ PREZENTA DECIZIE:
   Articolul 1
   Decizia 2008/721/CE se modifică după cum urmează:

               1.

               La articolul 19, primul paragraf se înlocuiește cu următorul text:
               „Membrii comitetelor științifice, consilierii științifici din cadrul corpului de consilieri și experții externi au dreptul la plata unei indemnizații pentru participarea la fața locului sau de la distanță la reuniuni ale comitetelor, la seminare tematice, la grupuri de lucru și la alte reuniuni și evenimente organizate de Comisie, precum și pentru îndeplinirea funcției de raportor în cazul unei probleme specifice, în conformitate cu anexa III.”

               2.

               Anexa III se înlocuiește cu textul anexei la prezenta decizie.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 3 iunie 2010.

            Pentru Comisie

            Președintele

         José Manuel BARROSO

      (1)  JO L 241, 10.9.2008, p. 21.

      ANEXĂ

            „ANEXA III

               INDEMNIZAȚII

                        1.

                        Membrii comitetelor științifice, consilierii științifici din cadrul corpului de consilieri și experții externi au dreptul la plata unei indemnizații pentru participarea la reuniuni ale comitetelor, la seminarii tematice, la grupuri de lucru și alte reuniuni și evenimente organizate de Comisie, după cum urmează:

                                    (a)

                                    în cazul participării în persoană, 385 EUR pentru fiecare zi de participare;

                                    (b)

                                    în cazul participării la distanță, 100 EUR pentru fiecare oră de participare începută, cu un plafon de:

                                                (i)

                                                385 EUR pentru participare dimineața și după-amiaza; și

                                                (ii)

                                                195 EUR pentru participare numai dimineața sau numai după-amiaza.

                        2.

                        Membrii comitetelor științifice, consilierii științifici din corpul de consilieri și experții externi au dreptul la următoarele indemnizații atunci când îndeplinesc funcția de raportor:

                                    (a)

                                    indemnizația se modulează în funcție de volumul efectiv de muncă legat de complexitatea problemei, extinderea perioadei necesare pentru elaborarea avizului, cantitatea de date și literatură științifică și informații care trebuie colectate și prelucrate și accesibilitatea acestora, precum și de extinderea și complexitatea consultărilor necesare cu părțile interesate și cu publicul și a contactelor cu alte organisme, ținându-se cont de următoarele criterii indicative:

                                                Suma

                                                Criterii indicative

                                                385 EUR

                                                            —

                                                            Problemă simplă și de rutină

                                                            —

                                                            Aviz bazat pe examinarea unui dosar cu căutare limitată de date și examinare limitată de literatură

                                                            —

                                                            Fără consultare publică

                                                            —

                                                            Nu mai mult de cinci luni între prima și ultima întâlnire

                                                770 EUR

                                                            —

                                                            Problemă complexă

                                                            —

                                                            Aviz bazat pe căutare și examinare semnificativă de date și literatură

                                                            —

                                                            Consultare a părților interesate și/sau a publicului cu volum limitat de lucru pentru examinarea reacțiilor din partea acestora

                                                            —

                                                            De la 5 la 9 luni între prima și ultima întâlnire

                                                1 155 EUR

                                                            —

                                                            Problemă foarte complexă

                                                            —

                                                            Necesitatea unor căutări și analize foarte extinse a datelor și a literaturii

                                                            —

                                                            Consultări extinse și complexe cu părțile interesate, cu publicul și cu alte organisme științifice, cu necesitatea examinării unui număr important de reacții din partea acestora

                                                            —

                                                            Peste 9 luni între prima și ultima întâlnire

                                    (b)

                                    în fiecare caz specific, pe baza criteriilor menționate la litera (a), Comisia specifică în cererea de aviz care dintre valorile indemnizației raportorului se aplică. Comisia poate modifica alegerea valorii aplicabile în timpul lucrărilor pregătitoare pentru avizul solicitat, dacă această modificare se justifică prin schimbări neprevăzute legate de criteriile relevante.”


title: Decizia nr. 2/2015/CP a Comitetului permanent al statelor AELS din 24 septembrie 2015 de instituire a Comitetului interimar pentru mecanismul financiar al SEE 2014-2021 [2015/2024]

text:
               12.11.2015

               RO

               Jurnalul Oficial al Uniunii Europene

               L 295/63

         DECIZIA NR. 2/2015/CP A COMITETULUI PERMANENT AL STATELOR AELS
   din 24 septembrie 2015
   de instituire a Comitetului interimar pentru mecanismul financiar al SEE 2014-2021 [2015/2024]
   COMITETUL PERMANENT AL STATELOR AELS,
   având în vedere Acordul privind Spațiul Economic European, denumit în continuare „Acordul privind SEE”,
   având în vedere acordul de instituire a unui nou mecanism financiar al SEE pentru perioada 2014-2021, care urmează să fie încheiat,
   având în vedere acordul care urmează să fie încheiat între Regatul Norvegiei și Uniunea Europeană în vederea instituirii mecanismului financiar norvegian pentru perioada 2014-2021,
   DECIDE:
   Articolul 1
   (1)   Prin prezenta decizie se instituie Comitetul interimar pentru mecanismul financiar al SEE 2014-2021, denumit în continuare „comitetul interimar”, care trebuie să devină operațional în cel mai scurt timp.
   (2)   Comitetul interimar ajută statele AELS să pregătească punerea în aplicare a mecanismului financiar al SEE pentru perioada 2014-2021.
   (3)   Comitetul interimar raportează Comitetului permanent.
   (4)   Comitetul interimar poate fi asistat de misiunile statelor SEE-AELS pe lângă UE.
   (5)   La data intrării în vigoare sau a punerii în aplicare cu titlu provizoriu a acordului de instituire a mecanismului financiar al SEE 2014-2021, comitetul interimar este înlocuit de Comitetul pentru mecanismul financiar al SEE 2014-2021.
   (6)   Comitetul interimar examinează și evaluează o posibilă coordonare între mecanismul financiar al SEE și mecanismul financiar norvegian.
   (7)   Comitetul interimar convine asupra numirii unui președinte, care este confirmat de Comitetul permanent.
   Articolul 2
   Prezenta decizie se aplică imediat.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 24 septembrie 2015.

            Pentru Comitetul permanent

            Președintele în exercițiu

         Ingrid SCHULERUD

            Secretarul general

         Kristinn F. ÁRNASON


title: 2012/566/UE: Decizia Parlamentului European din 10 mai 2012 privind descărcarea de gestiune pentru execuția bugetului Colegiului European de Poliție aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/156

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Colegiului European de Poliție aferent exercițiului financiar 2010
   (2012/566/UE)
   PARLAMENTUL EUROPEAN,

               —

               având în vedere conturile anuale ale Colegiului European de Poliție pentru exercițiul financiar 2010,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2010, însoțit de răspunsurile Colegiului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (3), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

               —

               având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

               —

               având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,

               —

               având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),

               —

               având în vedere Raportul anual de activitate pentru 2009 al Direcției Generale Justiție, Libertate și Securitate,

               —

               având în vedere cel de al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

               —

               având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

               —

               având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

               —

               având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,

               —

               având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0119/2012),

               1.

               acordă directorului Colegiului European de Poliție descărcarea de gestiune pentru execuția bugetului Colegiului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 134.

      (2)  JO L 248, 16.9.2002, p. 1.

      (3)  JO L 256, 1.10.2005, p. 63.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN EXERCIȚIILE PRECEDENTE

               Colegiul European de Poliție

               2006

               2007

               2008

               2009

               Performanță

               n.a.

               n.a.

               n.a.

                           —

                           Este preocupat de faptul că Curtea de Conturi a identificat deficiențe grave în normele financiare și administrative care reglementează cheltuielile pentru organizarea cursurilor și a seminarelor, datorate în principal faptului că Regulamentul financiar al Colegiului nu a intrat în vigoare

                           —

                           Recomandă Colegiului să permită accesul direct la bugetul său detaliat

               Gestiunea bugetară și financiară

                           —

                           Creditele bugetare nu au fost folosite în conformitate cu principiul bunei gestiuni financiare

                           —

                           Sistemul de achiziții publice nu a respectat dispozițiile Regulamentului financiar

                           —

                           Colegiul nu a instituit sistemele și procedurile necesare care să-i permită să elaboreze un raport financiar în conformitate cu cerințele Regulamentului financiar cadru aplicabil agențiilor

                           —

                           Regulamentul financiar al Colegiului prevede necesitatea unor norme detaliate privind punerea sa în aplicare

                           —

                           Colegiul nu respectă principiul unității și exactității bugetare (în buget nu a fost inclusă o contribuție de 1 500 000 EUR primită în 2007 de la Comisie pentru implementarea programului MEDA)

                           —

                           Colegiul nu respectă principiul transparenței

                           —

                           Nivelul ridicat al reportărilor (1 700 000 EUR) și al anulărilor de credite indică dificultăți de gestiune bugetară

                           —

                           Nu au fost pregătite nici conturile provizorii, nici raportul privind gestiunea bugetară și financiară

                           —

                           Regulamentul financiar al Colegiului prevede necesitatea unor norme detaliate privind punerea sa în aplicare

                           —

                           Sistemul de achiziții publice nu a respectat dispozițiile Regulamentului financiar

                           —

                           Au fost identificate cazuri în care unele credite au fost utilizate pentru finanțarea cheltuielilor în interes personal ale unor membri ai personalului Colegiului

                           —

                           Colegiul nu a respectat principiul anualității (mai exact, au trebuit reportate peste 2 700 000 EUR din creditele de plată pentru 2008)

                           —

                           Deficiențe în programarea și monitorizarea execuției bugetului

                           —

                           Peste 3 800 000 EUR din creditele pentru 2009 (43 % din bugetul total) au fost reportate în 2010

                           —

                           46 % din creditele reportate din 2008 au fost anulate, ceea ce indică deficiențe grave și recurente în programarea și monitorizarea execuției bugetare, care contravin principiului anualității

                           —

                           A fost reportată o proporție de 31 % din bugetul pentru 2008

                           —

                           Întârzieri și erori semnificative în ceea ce privește întocmirea conturilor provizorii pentru 2009

               Procedurile de achiziții publice

               n.a.

               n.a.

               n.a.

               Este îngrijorat cu privire la nerespectarea persistentă a Regulamentului financiar în legătură cu normele privind achizițiile publice. O parte semnificativă a bugetului total al Colegiului conține nereguli

               Resurse umane

               n.a.

               n.a.

               n.a.

                           —

                           O serie de deficiențe în ceea ce privește procedurile de selecție a personalului

                           —

                           Consideră inacceptabile următoarele:

                                       —

                                       punctajele minime pentru candidați au fost în general fixate după evaluarea și clasificarea candidaților

                                       —

                                       întrebările pentru interviuri au fost adeseori pregătite după analizarea candidaturilor

                                       —

                                       documentarea procedurilor a fost inadecvată

                           —

                           Este îngrijorat cu privire la unele practici care nu sunt permise de Statutul funcționarilor UE sau sunt ilegale

               Auditul intern

               n.a.

                           —

                           Lipsa standardelor de control intern și monitorizarea ineficace a bugetului

                           —

                           Au fost identificate cazuri în care unele credite au fost utilizate pentru finanțarea cheltuielilor în interes personal ale unor membri ai personalului Colegiului

                           —

                           Auditul unui eșantion de credite de angajament a demonstrat că, în trei cazuri, nu exista o pistă de audit care să permită urmărirea execuției financiare

                           —

                           Nu a fost încă realizat un control extern al acestor cazuri

               Subliniază că descărcarea de gestiune pentru execuția bugetului Colegiului ar trebui să se bazeze într-o mai mare măsură pe performanțele acestuia din cursul exercițiului

          ---documentbreak---

               17.10.2012

               RO

               Jurnalul Oficial al Uniunii Europene

               L 286/158

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Colegiului European de Poliție pentru exercițiul financiar 2010,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2010, însoțit de răspunsurile Colegiului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (3), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

               —

               având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

               —

               având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,

               —

               având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),

               —

               având în vedere Raportul anual de activitate pentru 2009 al Direcției Generale Justiție, Libertate și Securitate,

               —

               având în vedere cel de al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

               —

               având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

               —

               având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

               —

               având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,

               —

               având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0119/2012),

               A.

               întrucât Colegiul European de Poliție (denumit în continuare „Colegiul”) a fost instituit în 2001 și a fost transformat, începând de la 1 ianuarie 2006, într-un organism comunitar în sensul articolului 185 din Regulamentul financiar, intrând astfel sub incidența Regulamentului financiar cadru aplicabil agențiilor;

               B.

               întrucât, în rapoartele sale privind conturile anuale ale Colegiului pentru exercițiile financiare 2006, 2007 și 2009, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente, pe motivul că procedurile de achiziții publice nu respectau dispozițiile Regulamentului financiar;

               C.

               întrucât, în Raportul său privind conturile anuale ale Colegiului pentru exercițiul financiar 2008, Curtea de Conturi a făcut unele observații, fără a formula totuși rezerve, în ceea ce privește fiabilitatea conturilor și a formulat o opinie cu rezerve în ceea ce privește legalitatea și regularitatea operațiunilor subiacente;

               D.

               întrucât, în Decizia sa din 7 octombrie 2010, Parlamentul a refuzat să acorde directorului Colegiului descărcarea de gestiune pentru execuția bugetului Colegiului aferent exercițiului financiar 2008;

               E.

               întrucât, în Decizia sa din 10 mai 2011, Parlamentul a decis să amâne decizia de a acorda directorului Colegiului descărcarea de gestiune pentru execuția bugetului Colegiului aferent exercițiului financiar 2009 (5), acordând descărcarea de gestiune în Decizia sa din 25 octombrie 2011 (6);

               F.

               întrucât, pentru prima dată de la transformarea Colegiului în agenție, în Raportul său privind conturile anuale ale Colegiului pentru exercițiul financiar 2010, Curtea de Conturi a formulat o opinie fără rezerve cu privire la fiabilitatea conturilor anuale și cu privire la legalitatea și regularitatea operațiunilor subiacente;

               G.

               întrucât, în Raportul său privind PMA al Colegiului pentru 2010-2014, Curtea de Conturi a menționat că acesta face progrese în conformitate cu obiectivele stabilite în PMA;

               H.

               întrucât, în nota sa din 4 iulie 2011 adresată directorului Colegiului, IAS a menționat că, deși Raportul privind progresele înregistrate în aplicarea PMA al Colegiului rămâne destul de general, acesta oferă o imagine de ansamblu clară cu privire la situația diferitelor obiective și ar trebui, prin urmare, să servească drept bază satisfăcătoare pentru informarea diferitelor părți interesate;

               I.

               întrucât, prin Decizia C(2011) 4680 din 30 iunie 2011, Comisia a acordat Colegiului o derogare de la dispozițiile articolului 74b din Regulamentul (CE, Euratom) nr. 2343/2002;

               J.

               întrucât bugetul Colegiului pentru 2010 s-a ridicat la 7 800 000 EUR, față de 8 800 000 EUR în 2009, ceea ce reprezintă o scădere cu 11,4 %; întrucât contribuția Uniunii Europene la bugetul Colegiului pentru exercițiul financiar 2010 s-a ridicat la 7 800 000 EUR (7),

      Gestiunea bugetară și financiară – observații generale

               1.

               ia act de declarația Colegiului privind faptul că exercițiul financiar 2010 a fost caracterizat de o insuficiență a resurselor financiare în urma reducerii cu 1 000 000 EUR a contribuției Uniunii la bugetul Colegiului; este surprins de această poziție, în special în această perioadă de criză, întrucât buna gestiune asigură o execuție a bugetului disponibil corectă și eficientă din punctul de vedere al costurilor și având în vedere că 31,6 % din bugetul Colegiului pentru 2010 a fost reportat în 2011;

               2.

               recunoaște, totuși, pe baza informațiilor oferite de Comisie, că, în 2009, contribuția totală a Uniunii la bugetul Colegiului a fost de 8 800 000 EUR, din care 7 800 000 EUR au provenit din bugetul pentru 2009, iar suma rămasă de 1 000 000 EUR a provenit din venitul alocat în 2007, ca rezultat al recuperării excedentului înregistrat de Colegiu în exercițiul 2007; constată, pe baza informațiilor oferite de Comisie, că aceasta a propus reducerea contribuției Uniunii la bugetul Colegiului pentru 2010 la nivelul creditelor aprobate pentru 2009, mai exact la 7 800 000 EUR, din cauza ratei scăzute de execuție bugetară din 2008; prin urmare, încurajează Colegiul să facă o distincție clară în conturile sale anuale finale între diferitele componente ale contribuției Uniunii la bugetul Colegiului;

               3.

               constată, pe baza conturilor anuale finale ale Colegiului pentru exercițiul financiar 2010, că în cursul acestui exercițiu s-au înregistrat deficiențe în pregătirea unor bugete individuale și credite de angajament pentru cursuri și seminare, ceea ce a avut ca rezultat angajarea și plata unor credite din 2010 pentru cheltuieli suportate în 2009; reamintește Colegiului că acest lucru contravine principiului anualității; invită Colegiul să adopte măsuri pentru a evita în viitor deficiențe similare;

               4.

               constată, pe baza Raportului anual de activitate al Colegiului pe 2010, că au fost angajate 99,56 % din creditele de angajament; constată, de asemenea, că 46 % din creditele de plată au fost folosite, însă cifrele finale privind utilizarea titlului III (Cheltuieli operaționale) urmau să fie disponibile abia la sfârșitul lui 2011; observă că din conturile anuale ale Colegiului reiese o rată de utilizare a creditelor de plată de 59,12 % în 2010;

               5.

               ia act de măsurile luate de noua structură de conducere și guvernanță a Colegiului pentru a remedia deficiențele acestuia ca răspuns la solicitarea Parlamentului de a lua măsuri în urma neregulilor grave constatate în ceea ce privește execuția bugetului aferent exercițiului financiar 2009;

               6.

               atrage atenția asupra faptului că, deși Curtea de Conturi a constatat legalitatea și regularitatea operațiunilor subiacente conturilor anuale ale Colegiului, aceasta a subliniat că, în ceea ce privește cheltuielile de organizare a cursurilor și a seminarelor, s-a înregistrat o lipsă de rigoare în procesul de aprobare a rambursării costurilor aferente acestor activități, mai ales în ceea ce privește lipsa unor documente justificative; constată, potrivit răspunsului transmis de Colegiu, că, prin Decizia 11/2011/GB a Consiliului de administrație al Colegiului din 10 martie 2011 au fost prevăzute măsuri obligatorii de prezentare a listelor de participanți semnate corespunzător odată cu depunerea rapoartelor financiare și a cererilor de decontare a costurilor;

               7.

               constată că, în conformitate cu Decizia 11/2011/GB, normele de decontare referitoare la activitățile Colegiului au fost în mare măsură revizuite și că au fost clarificate mai multe măsuri ținând de aplicarea cu strictețe a reglementărilor financiare și de o abordare foarte strictă în ceea ce privește costurile eligibile, inclusiv cele legate de raportarea obligatorie;

               8.

               regretă faptul că, înainte de adoptarea Deciziei 34/2010/GB a Consiliului de administrație al Colegiului din 29 septembrie 2010, nu erau aplicate date-limită pentru decontarea cheltuielilor, astfel încât nu s-a înregistrat nicio îmbunătățire substanțială în ceea ce privește respectarea acestora; reamintește faptul că depășirea datelor-limită reprezintă unul dintre principalii factori care împiedică buna gestiune financiară; ia act de faptul că, în conformitate cu Decizia 34/2010/GB, nu se efectuează decontări pentru cererile primite după data-limită; solicită Colegiului să informeze autoritatea de descărcare de gestiune cu privire la punerea în aplicare a Deciziei 34/2010/GB;

               9.

               ia act de declarația Colegiului conform căreia Comisia a redus bugetul pe 2010 al Colegiului cu 1 000 000 EUR, dar subliniază faptul că suma alocată pentru anul 2010 este aceeași ca pentru anul 2009;

      Reportarea creditelor

               10.

               constată, pe baza conturilor anuale ale Colegiului pentru exercițiul financiar 2010, că a fost reportată în 2011 suma de 2 469 984,20 EUR din creditele angajate în 2010, ceea ce reprezintă 31,6 % din bugetul Colegiului pe 2010; reamintește Colegiului că acest lucru contravine principiului anualității;

               11.

               regretă faptul că, în Raportul său privind conturile anuale ale Colegiului pentru exercițiul financiar 2010, Curtea de Conturi nu menționează creditele reportate de Colegiu;

               12.

               își manifestă îngrijorarea față de faptul că, deși a reușit să obțină asigurări rezonabile cu privire la fiabilitatea, în toate aspectele esențiale, a conturilor anuale ale Colegiului pentru exercițiul financiar 2010, Curtea de Conturi a observat că o sumă de peste 1 600 000 EUR, reprezentând 48 % din creditele reportate din 2009, a trebuit să fie anulată în 2010; reamintește Colegiului că această situație contravine principiului bugetar al anualității și poate fi remediată printr-o programare și o monitorizare mai bună a execuției bugetului său, pentru a reduce la minimum reportarea creditelor; solicită, așadar, Colegiului să adopte măsuri eficace în acest sens;

               13.

               ia însă act de răspunsul Colegiului, în care acesta declară că, pentru a evita repetarea situației descrise de Curtea de Conturi, reportarea creditelor din exercițiul 2010 a fost condiționată de criterii stricte care să permită reducerea la minimum a sumelor anulate în 2011;

               14.

               constată, pe baza informațiilor oferite de Colegiu, că în 2010 acesta a instituit reuniuni săptămânale pe teme de gestiune financiară care vizează îmbunătățirea execuției și a controlului bugetar, iar în iunie 2011 au fost analizate toate angajamentele neexecutate pentru a putea monitoriza mai bine utilizarea fondurilor din buget și a optimiza execuția bugetului 2011; solicită, așadar, Curții de Conturi și IAS să prezinte Parlamentului asigurări cu privire la progresele efective realizate de Colegiu în acest sens și să confirme că toate instrumentele de programare și de monitorizare sunt cu adevărat funcționale;

      Procedurile de achiziții

               15.

               constată că la 8 iunie 2010 Colegiul a adoptat un manual de achiziții pentru utilizare internă, conform solicitării formulate de Parlament în procedura de descărcare de gestiune a Colegiului pentru 2008; constată, de asemenea, că acest manual a intrat în vigoare la 1 iulie 2010 și că a fost numit un coordonator pentru achizițiile publice;

      Caracterul complet al registrelor interne ale cheltuielilor de misiune

               16.

               invită Colegiul să informeze autoritatea care acordă descărcarea de gestiune cu privire la aplicarea efectivă a recomandării „foarte importante” a IAS privind caracterul complet al registrelor interne ale cheltuielilor de misiune;

      Activitățile Colegiului

               17.

               constată, pe baza informațiilor furnizate de Curtea de Conturi, că cheltuielile aferente organizării de cursuri și de seminare reprezintă o parte semnificativă din bugetul Colegiului; constată că procesul utilizat de Colegiu pentru aprobarea declarațiilor de cheltuieli legate de astfel de activități s-a caracterizat printr-o lipsă de rigurozitate, în special în ceea ce privește caracterul complet al documentelor justificative;

               18.

               constată însă, pe baza declarației Colegiului, că acesta și-a îmbunătățit raportarea privind activitățile desfășurate, precum și controlul asupra lor, și a revizuit procesul de aprobare a declarațiilor de cheltuieli și a documentelor justificative aferente, în special prin următoarele măsuri:

                           —

                           instituirea unei cerințe obligatorii de a prezenta listele participanților cu toate semnăturile odată cu prezentarea rapoartelor financiare și a declarațiilor de cheltuieli;

                           —

                           revizuirea normelor de rambursare pentru activitățile Colegiului, care au fost clarificate;

                           —

                           respectarea strictă a datei-limită după care nu se mai acceptă cereri de rambursare a cheltuielilor, măsură care a fost introdusă la 29 septembrie 2010;

                           —

                           organizarea unui nou curs de formare pentru administratorii de cursuri în vederea îmbunătățirii controlului cursurilor și a calității documentelor de plată;

                           —

                           implementarea în 2011 a verificărilor ex post ale cursurilor Colegiului;

                           —

                           verificarea a patru activități desfășurate în 2010 în Suedia și a șase activități desfășurate în Regatul Unit, dintre care una avea legătură cu o activitate din 2010, iar cinci cu activități din 2011;

                     invită IAS să pună la dispoziția autorității care acordă descărcarea de gestiune o evaluare amănunțită a acestor modificări introduse de Colegiu;

               19.

               ia act de Decizia C(2011) 4680 a Comisiei prin care a fost aprobată solicitarea Colegiului de modificare a Regulamentului său financiar prin introducerea unui articol (articolul 74c) care include o derogare de la Regulamentul (CE, Euratom) nr. 2343/2002 cu privire la excluderea de la procedura de ofertare a selecției experților în formare pentru a putea utiliza experți din institutele naționale de formare a cadrelor de poliție;

      Erori contabile

               20.

               invită Colegiul să prezinte Parlamentului informații actualizate cu privire la situația implementării celor 16 noi standarde de control intern ale Comisiei, care au fost adoptate de Consiliul de administrație al Colegiului și care înlocuiesc vechile standarde de control intern;

      Creditele utilizate pentru acoperirea cheltuielilor în interes personal

               21.

               constată că a fost realizată o verificare externă ex post privind creditele utilizate pentru a finanța cheltuieli în interes personal în 2007 și 2008 și că agenții de verificare externi au considerat că nu se mai pot recupera fonduri în legătură cu această chestiune; constată, pe baza informațiilor oferite de Colegiu, că ordinul de recuperare care obliga fostul director să returneze suma de 2 014,94 GBP (2 196,72 EUR) a fost achitat în decembrie 2011; invită Colegiul să continue acest proces până la recuperarea integrală a fondurilor;

      Planul multianual al Colegiului pentru 2010-2014

               22.

               constată că IAS a evaluat punerea în aplicare a Planului multianual al Colegiului (PMA) pentru 2010-2014, conform solicitării autorității care acordă descărcarea de gestiune; ia act de faptul că, la sfârșitul lui septembrie 2010, fuseseră realizate 19 din cele 44 de obiective, 18 erau în grafic, iar 7 încă nu fuseseră inițiate;

               23.

               ia act, de asemenea, de declarația IAS privind faptul că descrierea unor elemente din PMA nu este clară și că raportarea cu privire la progresele realizate nu este întotdeauna suficient de exactă pentru a se putea înțelege clar ce acțiuni concrete presupune fiecare obiectiv; constată, de asemenea, că IAS a identificat suprapuneri între unele obiective, ceea ce face dificilă evaluarea situației exacte la nivel global a acțiunilor aferente; ia act de declarația Colegiului conform căreia PMA a fost actualizat în conformitate cu recomandările IAS și de îmbunătățirile menționate în cel de al treilea raport privind progresele realizate, raport aprobat de Consiliul de administrație la 8 decembrie 2010; solicită IAS să confirme că raportul actualizat referitor la progresele realizate în ceea ce privește PMA al Colegiului reflectă în mod adecvat recomandările sale;

      Auditul intern

               24.

               constată, pe baza informațiilor oferite de IAS, că Colegiul a raportat finalizarea implementării recomandării „foarte importante” privind caracterul complet al registrelor interne ale cheltuielilor de misiune, aceasta fiind analizată în prezent de IAS; invită Colegiul și IAS să informeze autoritatea care acordă descărcarea de gestiune cu privire la rezultatul acestei analize;

               25.

               constată că IAS a realizat o evaluare proprie a riscurilor din domeniul IT în vederea identificării și evaluării principalelor riscuri din acest domeniu pentru Colegiu; constată că IAS a stabilit că principalele riscuri sunt legate de: strategia IT, sistemul e-net, gestionarea datelor și dependența de anumite persoane; prin urmare, invită Colegiul să adopte măsurile necesare pentru eliminarea și prevenirea acestor riscuri;

               26.

               constată că structura de audit intern (IAC), un organism consultativ al Consiliului de administrație, nu a găsit erori semnificative în conturile Colegiului pentru 2010 în cursul auditului său;

      Deficiențe structurale și de guvernanță

               27.

               subliniază faptul că costurile de guvernanță ale Colegiului sunt ridicate în comparație cu activitățile sale; salută, prin urmare, eforturile Colegiului de a-și reduce cheltuielile de guvernanță, convenite în cadrul celei de a 25-a reuniuni a Consiliului de administrație din iunie 2011, când s-a decis desființarea tuturor comitetelor din cadrul Consiliului de administrație până în 2012 și analizarea critică a tuturor grupurilor de lucru ale Consiliului de administrație;

               28.

               constată, de asemenea, pe baza informațiilor oferite de Colegiu, că sunt în curs de implementare următoarele măsuri referitoare la guvernanță:

                           —

                           începând cu 2012, CA se va reuni numai de două ori pe an, iar în perioadele dintre reuniuni, deciziile urgente vor fi adoptate printr-o procedură scrisă și discutate în cursul unor reuniuni pe internet;

                           —

                           CA se va axa numai pe sarcinile ce i-au fost atribuite prin decizia de instituire a Colegiului, iar celelalte sarcini care supraîncărcau CA vor fi preluate de director;

                           —

                           se sugerează ca fiecare stat membru să trimită la fiecare reuniune a CA maximum doi delegați;

                           —

                           Colegiul trebuie să se ocupe de organizarea deplasării participanților care beneficiază de rambursare pentru a garanta utilizarea mijloacelor celor mai econome în vederea eliminării procesului de rambursare de după reuniuni;

               29.

               așteaptă cu interes prezentarea de către Comisie a propunerii de modificare a actului de înființare al Colegiului, precum și rezultatul negocierilor dintre Parlament și Consiliu;

               30.

               constată, de asemenea, că, în raportul final privind evaluarea externă a Colegiului pe o perioadă de cinci ani, se precizează că transferul sediului Colegiului este justificat;

               31.

               salută Decizia 24/2011/GB a Consiliului de administrație al Colegiului din 15 iunie 2011 privind desființarea comitetelor existente începând cu 1 ianuarie 2012, reducându-se astfel suprapunerea dintre diferitele structuri; invită Consiliul de administrație să ia decizii drastice cu privire la grupurile de lucru existente; reamintește că la articolul 10 alineatul (10) din Decizia 2005/681/JAI se prevede că Consiliul de administrație poate decide „în cazuri de strictă necesitate” să instituie grupuri de lucru pentru a emite recomandări și pentru a dezvolta și a propune orice altă sarcină consultativă pe care Consiliul de administrație o consideră necesară;

               32.

               ia act de răspunsul Colegiului potrivit căruia Regulamentul său de procedură a fost modificat pentru a limita numărul de reuniuni periodice ale Consiliului de administrație la una pentru fiecare președinție și pentru a limita dimensiunea delegațiilor naționale, fiecare stat membru fiind încurajat să trimită maximum doi delegați la fiecare reuniune;

               33.

               subliniază faptul că descărcarea de gestiune pentru execuția bugetului Colegiului ar trebui să se bazeze în continuare pe performanța sa din cursul exercițiului;

               34.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               35.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (8) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 134.

      (2)  JO L 248, 16.9.2002, p. 1.

      (3)  JO L 256, 1.10.2005, p. 63.

      (4)  JO L 357, 31.12.2002, p. 72.

      (5)  JO L 250, 27.9.2011, p. 260.

      (6)  JO L 313, 26.11.2011, p. 17.

      (7)  JO L 64, 12.3.2010, p. 1047.

      (8)  Texte adoptate, P7_TA(2012) 164 (a se vedea pagina 388 din prezentul Jurnal Oficial).